

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL ŽEMĖS SKLYPO M. MAŽVYDO G. 28A, ŠIAULIUOSE, DETALIOJO PLANO**

**KOREGAVIMO**

2021 m. birželio ....... d. Nr. A-........

Šiauliai

 Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 6 straipsnio 3 dalimi, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 312, 316 punktais ir 318.1, 319.2 papunkčiais bei atsižvelgdamas į prašymą, registruotą Šiaulių miesto savivaldybės administracijoje 2021-05-26 (registracijos Nr. GP-597):

 1. N u s p r e n d ž i u pradėti Žemės sklypo M. Mažvydo g. 28A, Šiauliuose, detaliojo plano (toliau – Detalusis planas), patvirtinto Šiaulių miesto savivaldybės tarybos 2007 m. sausio 25 d. sprendimu Nr. T-38, koregavimo procedūrą anksčiau suplanuotos teritorijos dalyje (sklype, kurio kadastro Nr. 2901/0031:723) teritorijų planavimo proceso inicijavimo pagrindu.

 2. N u s t a t a u, kad Detaliojo plano koregavimo tikslai:

 2.1. žemės paskirties keitimas;

 2.2. žemės sklypo padalijimas;

 2.3. žemės sklypų tvarkymo, naudojimo režimų leistinų reikalavimų ir statybos reglamentų nustatymas, vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

 3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

 Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis